Voorval stook verset teen wilddiewe landwyd - Misdaad - Republikein
Spotprent vir 21 Junie 2018
21st of June 2018
Spotprent vir 20 Junie 2018
20th of June 2018
Spotprent vir 19 Junie 2018
19th of June 2018
Spotprent 18 Junie 2018
Thursday, June 21st, 19:12:39
Voorval stook verset teen wilddiewe landwyd
11 January 2017 | Misdaad
Des Erasmus - Verfynde tegnieke deur wildstropers en veediewe kan nog vanjaar tot 'n dakorganisasie vir vrywilligers in die stryd teen die euwel sorg.
Terselfdertyd kan al hoe groter druk op wetstoepassers en die howe verwag word om nie met veediewe en wildstropers te speel nie.
'n Voorval in die nagtelike ure van gisteroggend op die pad tussen Otjiwarongo en Okahandja kan as 'n laaste strooi dien om die owerheid te dwing om strenger teen wildstropers en veediewe op te tree.
Die rol van verkenners, die sogenaamde "splitters", in die skemerwêreld van die veldboewe word ook nie meer bevraagteken nie. Die voorval sowat 5 km buite Otjiwarongo was gisteroggend reeds landwyd bekend danksy noue skakeling onder vrywilligers van die verskillende wagdienste.
Lede van Otjiwarongo se distrikswag het in die nag sowat 5 km buite die dorp op die pad na Okahandja op 'n ouer model blou Ford Fiesta afgekom. Dit was die derde keer wat vermeende stropers aangekeer is wat van dié voertuig gebruik gemaak het. Toe op die Ford afgekom is, het dit blykbaar as gevolg van meganiese probleme langs die pad gaan staan. Die motor was by lede van die distrikswag bekend, aangesien dit ook by twee vorige geleenthede die ryding van diewe van die veld was.
Terwyl die ondersoek nog op die toneel aan die gang was, het nog vier vermeende wilddiewe in 'n tweede voertuig betrokke geraak, blykbaar om bystand aan die man in die Fiesta te gee. Op die tweede voertuig was twee gemsbokke wat deur die bosslagters uitmekaar gemaak was. Op die tweede voertuig was ook drie honde wat deur die vier vermeende onwettige jagters gebruik is. Vuurwapens is nie in die tweede voertuig gevind nie. Daar word vermoed die honde word gebruik om 'n gemsbok vas te keer sodat die dier met 'n skerp voorwerp soos 'n assegaai doodgesteek kan word.
Al vyf die mans in die twee voertuie is deur die polisie in hegtenis geneem en het die res van die nag in die selle deurgebring met klagstate wat gisteroggend voorberei was. Die insittendes was nie aan wetstoepassers bekend nie, maar die voertuie wel. Volgens die betrokkenes was al vyf die mans baie arrogant teenoor hul agtervolgers.
'n Omgekrapte woordvoerder van die distrikswag het gisteroggend aan Republikein gesê goeie samewerkng is besig om tussen die polisie en wagdienste te ontwikkel, maar lede van die magte word gedemotiveer deur borgtog wat te maklik toegestaan word, ligte vonnisse wat by skuldigbevindings opgelê word en eiendom soos die Ford Fiesta wat nie by skuldigbevindings verbeurd verklaar word nie. Volgens die woordvoerder is 'n wilddief al vir die soveelste keer aangekeer nadat hy al 16 jaar tronkstraf vir soortgelyke oortredings uitgedien het.
Die voorval by Otjiwarongo was gisteroggend reeds landwyd met ander wagdienste gedeel. Oor die koms van die tweede motor van vermeende diewe op die toneel het 'n vrywilliger in die stryd teen 'n wildstropery langs die kus gesê bendes van maak al hoe meer gebruik van sogenaamde "splitters". Dit is voertuie wat voor en agter die voertuie van die werklike jagters en karweiers van onwettige vleisvragte ry. Hulle waarsku die jagters dan met selfone en dalk per radio van agtervolgers en padblokkades.
Volgens die bron op Swakopmund is daar landwyd 'n geskatte 150 tot 170 vrywilligers teen wildstropers. Daar word onderling geskakel en die moontlikheid van 'n dakorganisie word al hoe meer genoem. Hy meen so 'n organisasie kan selfs vanjaar al gestig word.
Botma-moordsaak tot Augustus uitgestel
2 ure gelede | Howe
Die drie mans wat daarvan beskuldig word dat hulle 'n bejaarde egpaar vroeër vanjaar op 'n plaas naby Koës vermoord het, het vandag hul derde...
Drieling-ma sê dankie
19 ure gelede | Mense
Tanja BauseOp 25 Junie sal die drieling Mujaame, Kauzikua en Muhupise Tengee hul eerste dekade vier. Kort ná hul geboorte het hul ma, me. Orpa...
Suide se skaapboere kondig slagboikot aan
19 ure gelede | Plaaslik
Ronelle RademeyerDie krisis in die kleinveebedryf het weens die prysverskil op lamkarkasse hier en in Suid-Afrika só versleg dat skaapboere van Maandag af die uitvoerabattoirs...
Vermeende brandstigter 'te emosioneel' in hof
19 ure gelede | Howe
Francoise SteynbergDie vrou wat daarvan beskuldig­ word dat sy die geskiedkundige Seeheim Hotel buite Keetmans­hoop op 10 Junie laat afbrand het, me. Janine Almaviva Swartz...
Weer vir 21 Junie
BINNELAND: Mooiweer en matig tot warm in die Suide, andersins mooiweer en warm tot baie warm.KUS: Gedeeltelik bewolk en matig met miskolle in die oggend.GETYE...
Verstedeliking onder loep
19 ure gelede | Ministeries
Denver KistingIn 1990 het 43% van die wêreldbevolking in stedelike gebiede gewoon.Vyftien jaar later – teen 2015 – het dié syfer tot 54% geklim.Mnr. Derek...
Son gaan vandag 'stilstaan'
19 ure gelede | Wetenskap
Elvira Hattingh - Vandag om 12:07 sal die son regoor die Kreefskeerkring geleë wees en dus sy noordelikste posisie of verste punt vanaf die suidelike...
NIP 'deeglik ondersoek'
Henriette Lamprecht – 'n Deeglike ondersoek gaan van stapel gestuur word om beweringe van bedrog by die Nasionale Instituut vir Patologie (NIP) te ondersoek. Die...
'Skooltye gaan oor kinders, nie ouers nie'
19 ure gelede | Onderwys
Republikein het met ouers in die hoofstad oor die nuwe voorgestelde skooltye gesels wat binnekort van toepassing sal wees. Volgens die minister van onderwys, kuns...